**Jesper Conny Pettersson** (s. 16. heinäkuuta 1994 Tukholma, Ruotsi) on ruotsalainen jääkiekkopuolustaja. Pettersson laukoo oikealta.

Pelityyli
---------

Pettersson on kuvaillut itseään kahden suunnan puolustajaksi, joka tykkää pelata aggressiivisesti ja taklata kovaa, vaikka ei ole kovin isokokoinen pelaaja. Elite Prospects -sivuston Erik K. Pirin mukaan Pettersson on puolustava puolustaja, joka pelaa pieneen kokoonsa nähden kovaa ja blokkaa paljon laukauksia. Hänellä on myös kohtalaisen hyvät hyökkäyspään taidot. Pettersson laukoo oikealta.

Ura
---

### Seuraura

Pettersson on Flemingsbergs IK:n kasvatti. Hän jakoi kaudella 2008–2009 J18-junioreiden II-divisioonassa joukkueensa sisäisen pistepörssin voiton Patrik Undinin kanssa tehoilla 6+7=13. Kaudella 2009–2010 Pettersson oli J18 Elitissä Flemingsbergin tehokkain puolustaja tehoilla 6+7=13. Kaudeksi 2010–2011 hän siirtyi Linköping HC:n J18-junioreihin. Pettersson valittiin kauden päätteeksi J18 Allsvenskanin parhaaksi puolustajaksi. Kaudella 2011–2012 hänet nimettiin seuran J20-junioreiden varakapteeniksi. Pettersson voitti kauden päätteeksi J20 SuperElitin mestaruuden.

Elokuussa 2012 Pettersson teki Linköpingin kanssa kaksivuotisen Elitserien-sopimuksen. Hän pelasi kaudella 2012–2013 liigassa 14 runkosarjaottelua tehopistein 1+2=3. Pettersson sai tililleen ensimmäisen Elitserien-ottelunsa 6. lokakuuta 2012 vieraissa HV71:tä vastaan. Hän jäi ottelussa kuitenkin ilman peliaikaa. Pettersson sai ensimmäiset jääaikansa Elitserienissä kolmannessa ottelussaan 30. lokakuuta 2012 HV71:tä vastaan, jolloin hän sai peliaikaa 4.46 minuuttia. Petterssonin Elitserien-uran avausmaali syntyi hänen seitsemännessä ottelussaan 22. marraskuuta 2012 Timrå IK:ta vastaan. Petterssonin osuma jäi Linköpingin 5–2-voittoon päättyneen ottelun ratkaisumaaliksi. Hän keräsi ottelusta teholukeman +2. Pettersson pelasi kauden aikana myös yhden European Trophy -ottelun. Hän pelasi suurimman osan kaudestaan Linköpingin J20-junioreissa, joiden varakapteenina Pettersson toimi. Hän edusti joukkuetta myös Junior Club World Cupissa, joka päättyi pronssiin. Pettersson oli tehoilla 4+4=8 turnauksen tehokkain puolustaja ja hän jakoi pistepörssin toisen sijan kolmen muun pelaajan kanssa edellään vain OHL-joukkue Sudbury Wolvesin Josh Leivo. Petterssonin varsinainen SHL:n (ent. Elitserien) tulokaskausi 2013–2014 toi hänelle 48 runkosarja- ja kolmessa playoff-ottelussa yhden syöttöpisteen.

Philadelphia Flyers varasi "yli-ikäisen" (20 vuotta) Petterssonin seitsemännellä kierroksella 198. pelaajana NHL:n varaustilaisuudessa 2014. Hän teki jo saman kesän heinäkuussa seuran kanssa kolmivuotisen tulokassopimuksen. Pettersson pelasi kauden 2014–2015 kokonaan AHL-joukkue Lehigh Valley Phantomsissa, jossa tulokaskausi toi 51 runkosarjaottelussa tehot 2+5=7. Kauden 2015–2016 hän pelasi suurimmaksi osaksi ECHL-joukkue Elmira Jackalsissa. Otteluita Phantomsissa Petterssonille kertyi 24. Kauden 2016–2017 hän pelasi kokonaan Jackalsissa.

Kaudeksi 2017–2018 Pettersson palasi kotimaahansa ja siirtyi kaksivuotisella sopimuksella Djurgårdens IF:ään. Hän voitti joukkueen sisäisen tehotilaston lukemalla +20. Kaudella 2018–2019 Pettersson jakoi kahdeksalla syöttöpisteellään SHL:n pudotuspelien puolustajien syöttöpörssin voiton Frölunda HC:n Cahy Genowayn ja joukkuetoverinsa Linus Hultströmin kanssa. Hän voitti kauden päätteeksi SHL-hopeaa. Marraskuussa 2018 Pettersson teki Djurgårdenin kanssa kaksivuotisen jatkosopimuksen. Kaudeksi 2019–2020 hänet nimettiin joukkueen varakapteeniksi.

### Maajoukkueura

Pettersson pelasi alle 20-vuotiaiden MM-kilpailuissa vuonna 2014, jolloin hän voitti hopeaa. Pettersson voitti turnauksessa Ruotsin sisäisen tehotilaston lukemalla +6. Vuoden 2013 turnaus häneltä jäi väliin, kun Kanadan Boone Jenner taklasi Petterssonia voimakkaasti avojäällä turnausta edeltäneessä harjoitusottelussa. Pettersson kannettiin jäältä paareilla ja hänet vietiin ambulanssilla sairaalaan. Petterssonilla todettiin sekä ranne- että olkapäävamma. Jenner sai tilanteesta ottelurangaistuksen ja oli pelikiellossa MM-kilpailujen kolmen ensimmäisen ottelun ajan.

Pettersson pelasi myös alle 18-vuotiaiden MM-kilpailuissa vuonna 2012, jolloin hän voitti hopeaa. Pettersson voitti myös Ruotsin sisäisen tehotilaston lukemalla +7. Hän pelasi myös alle 18-vuotiaiden Ivan Hlinkan muistoturnauksessa vuonna 2011, jolloin Pettersson voitti hopeaa. Hän toimi Ruotsin varakapteenina. Pettersson pelasi samana vuonna myös alle 19-vuotiaiden World Junior A Challengessa. Yhteensä hän on pelannut 25 nuorten ja 27 poikien maaottelua.

Ruotsin A-maajoukkueessa Pettersson on pelannut neljä ottelua tehden kaksi syöttöpistettä. Hän teki A-maajoukkuedebyyttinsä Carlson Hockey Gamesissa 21. huhtikuuta 2018 Prahan Tipsport Arenalla turnauksen isäntäjoukkue Tšekkiä vastaan. Pettersson merkittiin Ruotsin nelospuolustajapariin Erik Brännströmin viereen.

Muuta
-----

Petterssonin isoveli Sebastian on pelannut hyökkääjänä Ruotsin alemmissa sarjoissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Linköping HC | SuperElit | 3 | 0 | 0 | 0 | 0 | – | – | – | – | – |
| 2011–2012 | Linköping HC | SuperElit | 41 | 3 | 13 | 16 | 30 | – | – | – | – | – | U18 | 6 | 1 | 1 | 2 | 4 |
| 2012–2013 | Linköping HC | SuperElit | 18 | 3 | 9 | 12 | 14 | – | – | – | – | – |
|  | Linköping HC | Elitserien | 14 | 1 | 2 | 3 | 6 | – | – | – | – | – |
| 2013–2014 | Linköping HC | SuperElit | 7 | 2 | 4 | 6 | 29 | – | – | – | – | – | JMM | 6 | 0 | 0 | 0 | 14 |
|  | Linköping HC | SHL | 48 | 0 | 1 | 1 | 30 | 3 | 0 | 0 | 0 | 0 |
| 2014–2015 | Lehigh Valley Phantoms | AHL | 51 | 2 | 5 | 7 | 35 | – | – | – | – | – |
| 2015–2016 | Lehigh Valley Phantoms | AHL | 24 | 1 | 2 | 3 | 12 | – | – | – | – | – |
|  | Reading Royals | ECHL | 43 | 4 | 16 | 20 | 20 | 14 | 1 | 6 | 7 | 8 |
| 2016–2017 | Reading Royals | ECHL | 58 | 4 | 20 | 24 | 40 | 6 | 0 | 2 | 2 | 6 |
| 2017–2018 | Djurgårdens IF | SHL | 52 | 4 | 9 | 13 | 30 | 11 | 1 | 1 | 2 | 2 |
| 2018–2019 | Djurgårdens IF | SHL | 50 | 3 | 9 | 12 | 51 | 19 | 0 | 8 | 8 | 10 |
| 2019–2020 | Djurgårdens IF | SHL | 45 | 0 | 11 | 11 | 24 | – | – | – | – | – |
| 2020–2021 | Djurgårdens IF | SHL | 52 | 7 | 11 | 18 | 34 | 3 | 0 | 0 | 0 | 4 |
| 2021–2022 | Linköping HC | SHL | 50 | 5 | 16 | 21 | 77 | – | – | – | – | – |
| 2022–2023 | Linköping HC | SHL | 51 | 0 | 8 | 8 | 20 | – | – | – | – | – |
| 2023–2024 | Linköping HC | SHL | 49 | 3 | 18 | 21 | 68 | 4 | 0 | 0 | 0 | 2 |
| 9 kautta | yhteensä | Elitserien/SHL | 411 | 23 | 85 | 108 | 340 | 40 | 1 | 9 | 10 | 18 |
| 2 kautta | yhteensä | AHL | 75 | 3 | 7 | 10 | 47 | – | – | – | – | – |

Lähteet
-------

* Jesper Pettersson The Internet Hockey Databasessa (englanniksi)
* Jesper Pettersson Eurohockey-sivustolla (englanniksi)
* Jesper Pettersson *Elite Prospects*. Everysport Media Group AB.  (englanniksi)

### Viitteet

1. ↑  Ros, Tomas; Bratell, Sara: Pettersson missar finalen *aftonbladet.se*.  5.1.2014. MALMÖ/STOCKHOLM:  Aftonbladet Hierta AB. Viitattu 8.9.2017. (ruotsiksi)
2. 1 2 3 4 5 6 7 8 9  Jesper Pettersson *Elite Prospects*. Everysport Media Group AB.  (englanniksi)
3. ↑  Elite Prospects - Flemingsbergs IK J18 2 *eliteprospects.com*. Everysport Media Group. Viitattu 13.11.2019. (englanniksi)
4. ↑  Elite Prospects - Flemingsbergs IK J18 *eliteprospects.com*. Everysport Media Group. Viitattu 13.11.2019. (englanniksi)
5. ↑  Pettersson, Gustaf: Juniorsatsingen forsätter *lhc.eu*.  18.5.2012. Linköping Hockey Club AB. Viitattu 8.9.2017. (ruotsiksi)
6. ↑  Game detail: 06 Oct 2012, HV71 - Linköping HC *Eurohockey.com*.  6.10.2012. European Ice Hockey Online AB & eSports.cz s.r.o. Viitattu 8.9.2017. (englanniksi)
7. ↑  Game detail: 22 Nov 2012, Linköping HC - Timrå IK *Eurohockey.com*.  22.11.2012. European Ice Hockey Online AB & eSports.cz s.r.o. Viitattu 8.9.2017. (englanniksi)
8. ↑  Jesper Pettersson *SHL.se*. SHL AB. Viitattu 13.11.2019. (ruotsiksi)
9. ↑  Elite Prospects - JCWC Stats 2012-2013 *eliteprospects.com*. Everysport Media Group. Viitattu 13.11.2019. (englanniksi)
10. ↑  Flyers sign D Pettersson to entry-level contract *nhl.com/flyers*.  14.7.2014. Philadelphia Flyers. Viitattu 8.9.2017. (englanniksi)
11. ↑  Varaustilaisuuden viimeisellä kierroksella huudettu ruotsalaisnuorukainen sai NHL-sopimuksen *suomikiekko.com*.  15.7.2014. Nordic Sport Media. Viitattu 8.9.2017.
12. ↑  Pettersson, Gustaf: Tvåvägsback till Djurgården *difhockey.se*.  2.5.2017. Djurgården Hockey AB. Viitattu 8.9.2017. (ruotsiksi)
13. ↑  Elite Prospects - Djurgårdens IF *eliteprospects.com*. Everysport Media Group. Viitattu 13.11.2019. (englanniksi)
14. ↑  Elite Prospects - SHL Stats 2018-2019 *eliteprospects.com*. Everysport Media Group. Viitattu 13.11.2019. (englanniksi)
15. ↑  Jesper Pettersson förlänger kontraktet *difhockey.se*.  7.11.2018. Djurgården Hockey AB. Viitattu 13.11.2019. (ruotsiksi)
16. ↑  Savonen, Ilari: Kanadalaishyökkääjän kohutaklaus johti pelikieltoon – taklatulta MM-kisat väliin *suomikiekko.com*.  24.12.2012. Nordic Sport Media. Viitattu 8.9.2017.
17. ↑  TEAM SWEDEN TEAM 18 ROSTER (pdf) *swehockey.se*. Svenska Ishockeyförbundet. Viitattu 13.11.2019. (englanniksi)
18. ↑  CZE - SWE (Line Up) *stats.swehockey.se*.  21.4.2018. Svenska Ishockeyförbundet. Viitattu 13.11.2019. (englanniksi)
19. ↑  Sebastian Pettersson *Elite Prospects*. Everysport Media Group AB.  (englanniksi)